Tidligere på året blev der stjålet 250 bøgeplanter i et nyt anlæg ved Bindslev. For kort tid siden blev der så plantet endnu 450 træer på stedet, men de er nu også væk. Det skriver Nordjyske Stiftstidende. Hos Park og Vej i Hjørring, som står for beplantningen, er man sikre på, at de stjålne planter nu står i en bøgehæk et eller andet sted. Tidligere på året blev der også stjålet 125 bøgeplanter i Sindal. For få dage siden var tyve også på spil i Vendsyssel Plantage i Løkken. Denne gang blev der stjålet rhododendronplanter.
Tyve har af flere omgange stjålet nyplantede bøgetræer ved et anlæg i Bindslev ved Hirtshals. De er rendt med træer for mere end 1,2 millioner kroner.